*Egyek Nagyközség Önkormányzatának*

*Képviselő-testülete*

*Részére*

**Beszámoló**

**Egyek Nagyközség Önkormányzatának**

**2019. évi**

**foglalkoztatáspolitikájáról**

**Készítette: Bóta Barbara aljegyző**

# Bevezetés

A Képviselő-testület 2000 év óta minden évben napirendre tűzi a település munkaügyi beszámolóját, amely egyrészt Munkaügyi Központ (a Balmazújvárosi Járási Hivatal Foglalkoztatási Osztálya) tájékoztatójából, másrészt a Polgármesteri Hivatal e témakörben készült beszámolójából áll. A Polgármesteri Hivatal 2018. évről szóló beszámolóját a 2019. január 24-ei ülésén tárgyalta a testület, és a beszámolót elfogadta.

Az önkormányzat foglalkoztatáspolitikai feladatainak végrehajtásában – a foglalkoztatató intézményeken túl – jórészt a Polgármesteri Hivatal Önkormányzati Irodája vesz részt (közfoglalkoztatás megszervezése, pályázatok benyújtása és elszámolása).

A közfoglalkoztatás megszervezését az aljegyző irányítása mellett a 1 fő köztisztviselő, valamint a mintaprojektek során (adminisztrátorként, ügyintézőként) alkalmazott, határozott idejű szerződésű közfoglalkoztatottak látják el.

A beszámolóban szereplő adatok – úgy, mint a korábbi években - az e feladattal foglalkozó munkatársak által vezetett nyilvántartásokon, kimutatásokon, adatbázisokon alapulnak.

# 

# 2 A közfoglalkoztatás megszervezése

2019 évben összesen 3 kistérségi start mintaprojekt került megvalósításra A korábbi évekhez képest változásnak minősült, hogy a belterületi közúthálózat karbantartása, a belvíz elvezetése, a bio- és megújuló energiafelhasználás, az illegális hulladék-lerakóhelyek felszámolása, és a mezőgazdasági földutak karbantartása elnevezésű projektek összevonásra kerültek és egy projekt - az un. Szociális jellegű program - keretében került sor az összes feladat megvalósítására, egy nagyobb létszám (150 fő) bevonásával.

A mintaprojekteken túl az idei évben további 2 hosszabb időtartamú közfoglalkoztatás megvalósítására került sor. Az idei évben a programokat 100%-os támogatás mellett tudtuk megvalósítani, de ez csak a bér és járulék támogatás vonatkozásában érvényes, a mintaprojektek vonatkozásban a dologi költségek támogatása továbbra is sávos mértékű volt, és a projektben foglalkoztatottak számával volt összefüggésben. Minél magasabb létszámú volt a projekt, annál alacsonyabb volt a támogatási intenzitás mértéke.

2018-ban összesen 5 db pályázatot nyújtottunk be, épp feleannyit, mint az előző évben, de ez javarészt - a már korábban említett- programösszevonások eredménye.

A 2018. évi 10 pályázattal összesen 529 900 616 Ft támogatáshoz jutottunk, ebből a közvetlen költségek támogatására 48 964 295 Ft-ot kaptunk, amit 4 629 238 Ft önkormányzati önerővel egészítettünk ki.

A 2019. évi 5 pályázattal összesen 456.138.253 Ft támogatáshoz jutottunk, ebből a közvetlen költségek támogatására 85 402 517 Ft-ot kaptunk, amit 14 427 876 Ft önkormányzati önerővel egészítettünk ki.

2019-ben a támogatások összesen 370 fő foglalkoztatására nyújtottak lehetőséget.

A közfoglalkoztatás megvalósításához kapcsolódó pályázatok fontosabb adatait a következő oldalon található táblázatban foglaltuk össze.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | | |
| **2019. évben elnyert támogatások** | | | | | | | |
| **Ssz.** | **Projekt** | **Bér és járulék (Ft)** | **Közvetlen költség (Ft)** | **Összesen (Ft)** | **Tám-i int. (%)** | **Támogatási időszak** | **Támogatottak száma** | |
| 1. | Hosszabb időtartamú közfoglalkoztatás 1. | 42 535 062 | 0 | 42 535 062 | 100 | 2019.03.01-2020.02.29. | 40 | |
| 2. | Hosszabb időtartamú közfoglalkoztatás 2. | 32 079 060 | 0 | 32 079 060 | 100 | 2019.09.01-2020.02.29. | 60 | |
| 3. | Helyi sajátosságokra épülő (kistérségi START mintaprojekt) | 94 883 794 | 40 109 022 | 134 992 816 | 100/87,08 | 2019.03.01-2020.02.29. | 85 | |
| 4. | Szociális jellegű (kistérségi START mintaprojekt) | 163 184 800 | 51 828 327 | 215 013 127 | 100/83,04 | 2019.03.01-2020.02.29. | 150 | |
| 5. | Mezőgazdasági (kistérségi START mintaprojekt) | 38 053 020 | 7 887 044 | 45 940 064 | 100/94,3 | 2019.03.01-2020.02.29. | 35 | |
|  | **Összesen:** | **370 735 736** | **99 824 393** | **470 560 129** |  |  | **370** | |

## 2.1 Közfoglalkoztatás részletes bemutatása adattáblák, diagramok segítségével

A következő oldalakon a 2019. évi közfoglalkoztatással kapcsolatos összefoglaló táblázatok, diagramok kerülnek bemutatásra.

### Közfoglalkoztatottak iskolai végzettség szerinti összetétele

**2.1.2 Közfoglalkoztatottak nem szerinti összetétele**

### Munkaviszony megszűnésének okai

**2.1.4 Figyelmeztetések okai**

**2.1.5 Figyelmeztetések száma havonta**

**2.1.6 Távol levő munkavállalók számának alakulása**

**2.1.7 Távollétek okai**

**2.1.8 Közfoglalkoztatottak munkakör szerinti megoszlása 2019-ben**

**2.1.9 A közfoglalkoztatottak életkor szerinti megoszlása**

## A közfoglalkoztatással kapcsolatos tapasztalatok 2019-ben

Önkormányzatunk 2019 évben összesen 370 fő foglalkoztatását valósította meg, ez jóval alacsonyabb, mint az előző évben foglalkoztatott 524 fő, ráadásul egész évben, de főleg a tavaszi és nyári időszakban, problémát jelentett az üres álláshelyek feltöltése. A javuló munkaerőpiaci mutatók miatt elsősorban a képzettséget igénylő munkakörök feltöltése vált szinte lehetetlenné.

A 2019. évi közfoglalkoztatással összefüggésben a következő pozitív és negatív eredmények említhetők meg.

Pozitívumok:

1. A Hunyadi utca járdája teljes hosszában elkészült.
2. Ebben az évben készült kb. 400 méter útalap.
3. A betonelem gyártó üzemünk kielégítette az önkormányzati építkezések igényeit, a lakossági kérelmeket (járdakészítés), és ezen felül több millió forintért értékesített is betonelemeket és drótfonatot.
4. A helyi sajátosságokra épülő program keretei között 3 önkormányzati ingatlan (Hunyadi u. 30, Hunyadi u. 63/B és Ősz u. 27) felújítása megvalósult.
5. Beszerzésre került a helyi sajátosságokra épülő program keretén belül 1 db nagy teljesítményű betonkeverő, valamint több varrógép, 87%-os támogatási intenzitással.
6. Az intézményeinket közfoglalkoztatott munkavállalókkal teljes mértékben el tudtuk látni.
7. A helyi sajátosságokra épülő és a mezőgazdasági projektjeinkben összesen nettó 10.457.400 Ft. bevételünk keletkezett (a varrodai tevékenységből, a betonelem gyártásból és a kertészetből).

Negatívumok:

1. A közfoglalkoztatottak vonatkozásában továbbra is nagy gond a munkafegyelem. Nem tartják be a munkaidőt, nem végzik el a kiadott feladatokat. Egy részüktől komoly teljesítmény, eredmény nem várható.
2. A konfliktusok, feljelentések 2019-ben sem szűntek meg.
3. Viszonylag sok a munkabaleset (ezek többsége természetesen nem súlyos), a közfoglalkoztatottak könnyelműek a munkavédelmi előírások betartásában és betartatásában.
4. Egyre nehezebb motiválni a korábban még jól teljesítő közfoglalkoztatottat is.
5. A kieső közfoglalkoztatottak pótlása 2019 évben is nagyon súlyos probléma volt, Az év egyes szakaszaiban (nyári hónapokban) az üres álláshelyek száma meghaladta a 100 főt. A szakemberek pótlására már egyáltalán nincs lehetőség.

## A 2020. évre tervezett közfoglalkoztatás

A 2020. évi mintaprojektek tervezési időszaka a végéhez közeledik. 2020. február elején végére véget ér a tervezési és egyeztetési időszak.

A tervezés jelenlegi állása szerint az alábbiak szerint alakul a 2020. évi mintaprojektekben tervezett foglalkoztatás:

|  |  |
| --- | --- |
| **Mintaprojekt megnevezése** | **Foglalkoztatottak száma** |
| mezőgazdasági | 21 |
| helyi sajátosságokra épülő | 85 |
| szociális közfoglalkoztatás | 150 |
| **Összesen** | **256** |

A terveink szerint megvalósuló projektekkel összesen 278 567 868 forint összegű bér- és járulék támogatáshoz kívánunk jutni.

A programok megvalósításának közvetlen költsége várhatóan 105 428 157 Ft lesz, amelyből 90 277 133 Ft a támogatás és 15 151 024 Ft az önkormányzati önerő.

A mintaprojekteken túli, hosszabb időtartamú közfoglalkoztatás lehetőségei még nem ismertek, reményeink szerint az előző évi létszámra ( 60 fő) tudunk pályázni.

Egyek, 2020.01.23

Bóta Barbara

aljegyző